Diari Oficial de la Generalitat Valenciana


Sumari del DOGV 7126, del 07-10-2013 (2013/9530)

Informació pública del programa d'actuació integrada del sector 1 Ampliació el Mesell del Pla General d'Ordenació Urbana del Campello.
--------------------------------------------------------------------------------------------------------------------------------------

### Dades del document

Número de DOGV
:   7126

Data del DOGV
:   07-10-2013

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2013/9530


Data del document
:   19-09-2013

Organisme emissor
:   Profu, SA

Tipus de document
:   Anunci

Descriptors 

:   * Campello, el
    * empresa privada
    * pla d'urbanisme

Informació pública del programa d'actuació integrada del sector 1 Ampliació el Mesell del Pla General d'Ordenació Urbana del Campello. [2013/9530]  
Per la mercantil Profu, Societat Anònima, amb domicili social a Múrcia, Gran Via Escultor Salzillo, número 8, s'han protocol·litzat per a la seua exposició pública els documents comprensius d'una proposta d'alternativa tècnica del programa d'actuació integrada per al desenrotllament del sector 1 Ampliació el Mesell del PGOU del Campello, a què fa referència l'article 134 de la Llei 16/2005 Urbanística Valenciana (LUV), en relació amb l'article 126 de l'esmentat text legal, i de conformitat amb el que s'establix tant en les bases particulars reguladores del concurs de programació instat per l'Ajuntament del Campello (aprovades per Acord plenari de 20 de desembre de 2012, exp. 121-12/2012), com en la fitxa del sector compresa en el vigent instrument de planejament local del Campello.  
A l'empara i atenent els efectes assenyalats en el citat article 134 de la LUV i 293 del Decret 67/2006, de 12 de maig, del Consell, pel qual s'aprova el Reglament d'Ordenació i Gestió Territorial i Urbanística, la protocol·lització de l'alternativa tècnica del PAI s'ha efectuat en la notaria de Juan Ignacio Soldevilla Jiménez, sítia al Campello (Alacant), 03755, carrer de Sant Bartomeu, número 35 (telèfon 737 428 610); així mateix, i per a la seua consulta en horari administratiu, ha sigut depositat i consta un exemplar de l'esmentada documentació a l'Ajuntament del Campello (telèfon 926 107 177).  
  
Per mitjà del present anunci es fa constar que la documentació exposada al públic i protocol·litzada és la següent: pla parcial i les seues normes urbanístiques, projecte d'urbanització, estudi d'integració paisatgística i el seu pla de participació pública, estudi acústic, estudi hidrològic, estudi de tràfic, estudi arqueològic, informe tècnic d'alçament topogràfic del sector urbanitzable.  
De conformitat al que establixen els articles 132.1.e i 134 de la LUV i article 293 del Reglament d'Ordenació i Gestió Territorial i Urbanística (ROGTU), se sotmet a informació pública l'alternativa tècnica protocol·litzada pel termini d'un mes, comptat a partir de l'endemà de la publicació del present anunci en el Diari Oficial de la Generalitat Valenciana, a l'efecte que qualsevol persona puga consultar la dita documentació -podent obtindre còpia a la seua costa- i, si és el cas, formular al·legacions. Les dites al·legacions podran presentar-se indistintament en la notaria de referència, en dies laborables i en horari de 09.00 a 14.00 hores, o bé davant de l'Ajuntament del Campello.  
  
Previ a la publicació del present anunci, amb els requisits legalment fixats en l'article 133.4 de la LUV i concordants del ROGTU, s'ha remés avís de l'inici del procediment de gestió indirecta del programa al domicili fiscal del que consten en el cadastre com a titulars dels drets afectats per l'actuació proposada de programació del sector 1 Ampliació el Mesell del PGOU del Campello.  
  
El present anunci serà inserit, de conformitat amb allò que s'ha assenyalat en l'article 132.2 de la LUV i als únics efectes de presentació d'al·legacions, en el Diari Oficial de la Comunitat Valenciana, en un diari no oficial d'àmplia difusió en el municipi i en el Butlletí Oficial de la Província d'Alacant als efectes assenyalats en l'article 59.5 de la Llei de Règim Jurídic de les Administracions Públiques i del Procediment Administratiu Comú per als eventuals titulars desconeguts o d'ignorat parador o per als que s'haja intentat la notificació i no s'haguera pogut practicar.   
  
El Campello, 19 de setembre de 2013.- Per Profu, SA: José Montoya Carrasco.